
Predmet zákazky:
Stravovacie poukážky


Rámcová dohoda

na zabezpečenie stravovania zamestnancov prostredníctvom stravovacích poukážok 
uzatvorená podľa § 269 ods. 2 zákona č. 513/1991 Zb. Obchodný zákonník (ďalej len „Obchodný zákonník“) 
a § 83 zákona č. 343/2015 Z. z. o verejnom obstarávaní v znení neskorších predpisov (ďalej len „ZVO“) v nadväznosti na ustanovenie § 152 zákona č. 311/2001 Z. z. Zákonník práce v znení neskorších predpisov
(ďalej len „dohoda“ alebo aj „rámcová dohoda“) 


číslo objednávateľa: [doplniť]	číslo poskytovateľa: [doplniť]

medzi:
Objednávateľ: 	Národná diaľničná spoločnosť, a.s.
Sídlo:	Dúbravská cesta 14,  841 04 Bratislava 
Právna forma:	akciová spoločnosť zapísaná v Obchodnom registri Mestského súdu Bratislava III, oddiel: Sa, vložka č.: 3518/B
Štatutárny orgán:	predstavenstvo zastúpené: 
Ing. Filip Macháček, predseda predstavenstva a generálny riaditeľ
	Ing. Július Mihálik, člen predstavenstva
Bankové spojenie:	Štátna pokladnica
IBAN:	SK95 8180 0000 0070 0069 4593
SWIFT kód:	SPSRSKBA		
IČO:	35 919 001
DIČ: 	2021937775
IČ DPH:	SK2021937775  
Tel.:	+421 2 5831 1111
(ďalej len „objednávateľ“)
a
Dodávateľ:	[doplniť]
Sídlo:	[doplniť]	
Právna forma:	[doplniť]	
Štatutárny orgán:	[doplniť]		
Osoby oprávnené na rokovanie:	[doplniť]
- vo veciach zmluvných:	[doplniť]				
- vo veciach technických:	[doplniť]			
- vo veciach cenových:		[doplniť]		
Bankové spojenie:	[doplniť]		
Číslo účtu:	[doplniť]	
SWIFT kód:	[doplniť]			
IČO:	[doplniť]	
DIČ: 	[doplniť]	
IČ DPH:	[doplniť]	
Tel.:	[doplniť]	
(ďalej len „dodávateľ“)
(objednávateľ a poskytovateľ ďalej len „strany dohody“ a jednotlivo len „strana dohody“) 

P R E A M B U L A
Objednávateľ, ako verejný obstarávateľ podľa ustanovenia § 7 ods.1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), uzatvára túto rámcovú dohodu ako výsledok verejného obstarávania na predmet zákazky „Stravovacie poukážky Časť č.1 : Zabezpečenie stravovania zamestnancov prostredníctvom stravovacích poukážok- “ v súlade s postupom podľa ustanovenia § 66 ZVO. Strany dohody sa dohodli na uzatvorení tejto dohody, ktorá sa ako výsledok verejného obstarávania vyhláseného objednávateľom uzatvára za nasledovných zmluvných podmienok:
Čl. I
PREDMET A ÚČEL DOHODY

1.1 Predmetom tejto rámcovej dohody je zabezpečenie stravovania prostredníctvom stravovacích poukážok dodávateľa (ďalej len „stravovacie poukážky“) pre zamestnancov objednávateľa v zmysle objednávky (ďalej len „plnenie“ alebo aj „predmet dohody/rámcovej dohody“).
1.2 Stravovacie poukážky musia spĺňať všetky náležitosti v zmysle Prílohy č. 1 – Opisu predmetu zákazky (ďalej len „Príloha č.1“).
1.3 Účelom tejto rámcovej dohody je zabezpečenie stravovania zamestnancov objednávateľa v zmysle ustanovenia § 152 a nasl. zákona č. 311/2001 Z. z. Zákonník práce v znení neskorších predpisov, a to spôsobom dohodnutým v tejto dohode a v rozsahu podľa Prílohy č. 1.
1.4 Objednávateľ sa zaväzuje za objednané a riadne dodané plnenie zaplatiť dohodnutú cenu vo výške a spôsobom podľa tejto dohody.

1.5 Plnenie rámcovej dohody sa bude realizovať na základe objednávok objednávateľa podľa bodov 1.1 a 1.2 tohto článku dohody počas platnosti a účinnosti tejto dohody.

1.6 Rozsah plnenia predmetu tejto dohody bude dohodnutý stranami dohody podľa skutočných potrieb objednávateľa, ktorý má právo špecifikovať plnenie pri každej objednávke (ďalej len „objednávka“). Objednávka musí obsahovať odvolanie na túto rámcovú dohodu, názov, množstvo a druh objednávaného plnenia, miesto plnenia, určenie osoby poverenej na prevzatie plnenia, určenie osoby, ktorá objednávku vystavila spoločne s podpisom tejto osoby a dátum objednávky.

1.7 Lehota dodania stravovacích poukážok sú 2 pracovné dni odo dňa doručenia potvrdenia o prijatí objednávky dodávateľom objednávateľovi, najneskôr však do 4 pracovných dní odo dňa odoslania objednávky dodávateľovi, ak sa strany dohody v objednávke nedohodnú inak.



Čl. II
 MIESTO A ČAS PLNENIA

2.1 Miesto dodania predmetu tejto rámcovej dohody bude určené v jednotlivých objednávkach vystavených objednávateľom v zmysle bodu 1.5 Čl. I tejto dohody. Miestom dodania predmetu tejto dohody bude najmä sídlo objednávateľa – Dúbravská cesta 14, 841 04 Bratislava, prípadne iné miesto dodania predmetu tejto dohody určené vo vystavenej objednávke na základe dohody strán dohody. 

2.2 Táto rámcová dohoda je uzavretá na dobu určitú, a to na 48 mesiacov odo dňa nadobudnutia účinnosti alebo do vyčerpania sumy, ktorú úspešný uchádzač ponúkol vo svojej ponuke, alebo do vyčerpania počtu stravovacích poukážok podľa toho, ktorá skutočnosť nastane skôr.

2.3 Lehota plnenia predmetu tejto rámcovej dohody je priebežne podľa aktuálnych požiadaviek objednávateľa po dobu platnosti a účinnosti tejto rámcovej dohody v termínoch stanovených v jednotlivých objednávkach zadaných zo strany objednávateľa v zmysle Čl. I tejto dohody.

Čl. III
 CENA PREDMETU RÁMCOVEJ DOHODY A PLATOBNÉ PODMIENKY

3.1 Cena za predmet rámcovej dohody je stanovená dohodou strán dohody  podľa zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách. Cena je stanovená v súlade s ponukou dodávateľa, v súlade s Prílohou č. 1 tejto rámcovej dohody a zahŕňa všetky náklady a hotové výdavky spojené s riadnym plnením predmetu tejto rámcovej dohody.

3.2 Celková cena za plnenie predmetu tejto rámcovej dohody na základe objednávok vystavených objednávateľom nesmie presiahnuť finančný limit [doplniť],- EUR bez DPH (slovom: [doplniť] EUR bez DPH).

3.3 Objednávateľ nie je povinný vyčerpať finančný limit uvedený v bode 3.2 tohto článku rámcovej dohody. Celková cena je závislá od objednaných a zrealizovaných služieb po dobu účinnosti tejto rámcovej dohody.

3.4 Celková cena podľa bodu 3.2 tohto článku je  cena maximálna, sú v nej zahrnuté všetky náklady a výdavky dodávateľa spojené s dodaním predmetu rámcovej dohody podľa tejto rámcovej dohody v zmysle Prílohy č. 1 a je tvorená ako súčin skutočného počtu stravovacích poukážok a jej nominálnej hodnoty v eurách poníženej o zľavu, ktorá je  vypočítaná z prijatého percenta. Prijaté percento zľavy z úspešnej ponuky je pevné a nemenné počas trvania tejto rámcovej dohody .

3.5 Objednávateľ nebude poskytovať dodávateľovi žiadny preddavok v súvislosti s plnením predmetu tejto rámcovej dohody.


Čl. IV
 FAKTURÁCIA A PLATOBNÉ PODMIENKY

4.1 Dodávateľovi prislúcha odmena len za skutočne poskytnuté služby podľa Čl. I tejto rámcovej dohody.

4.2 [bookmark: _Hlk238555394]Dodávateľ je oprávnený vystaviť faktúru za poskytnuté plnenie po preukázateľnom prevzatí predmetu objednávky objednávateľom. Pod preukázateľným prevzatím predmetu objednávky sa rozumie podpísaný Preberací protokol podpísaný oprávnenými zástupcami obidvoch  strán rámcovej dohody. Na účely fakturácie sa za deň dodania predmetu rámcovej dohody považuje deň podpísania preberacieho protokolu oboma zmluvnými stranami.

4.3 Dodávateľ je povinný predložiť faktúru v 2 vyhotoveniach. Faktúra musí obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len: „Zákon o DPH“). Faktúra musí  obsahovať aj nasledovné údaje: odvolávku na číslo rámcovej dohody, prípadne číslo dodatku, číslo objednávky, popis plnenia v zmysle predmetu rámcovej dohody, bankové spojenie v zmysle rámcovej dohody a musia k nej byť priložené preberacie protokoly. V prípade aplikácie ustanovenia § 69 ods. 12 pís. j) Zákona o DPH musí faktúra obsahovať aj číselný kód a popis plnenia v zmysle sekcie F Nariadenia Komisie (EÚ) č. 1209/2014 z 29. októbra 2014. V prípade neaplikácie ustanovenia § 69 ods. 12 pís. j) Zákona o DPH je poskytovateľ povinný túto skutočnosť na faktúre výslovne uviesť. Ak faktúra nebude obsahovať vyššie uvedené údaje alebo k nej nebudú priložené požadované prílohy, objednávateľ je oprávnený takúto faktúru vrátiť dodávateľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry. Strany rámcovej dohody berú na vedomie, že za správnosť údajov na faktúre je zodpovedný výhradne dodávateľ a nevrátenie faktúry zo strany objednávateľa sa v žiadnom prípade nemôže považovať za potvrdenie správnosti údajov na nej uvedených. V prípade, že správca dane udelí objednávateľovi akúkoľvek sankciu vyplývajúcu z nesprávnej aplikácie ustanovenia § 69 ods. 12 pís. j) Zákona o DPH, je objednávateľ oprávnený na náhradu takto vzniknutej škody od dodávateľa v plnom rozsahu.

4.4 Lehota splatnosti jednotlivých faktúr je 30 dní od dátumu ich doručenia bez nedostatkov do sídla objednávateľa (doporučene poštou alebo osobne, príp. kuriérom do podateľne v sídle objednávateľa).

Čl. V
 SANKCIE A ZMLUVNÉ POKUTY

5.1 V prípade omeškania objednávateľa so zaplatením faktúry má dodávateľ nárok na zákonný úrok z omeškania podľa ustanovenia § 369 ods. 2 Obchodného zákonníka v súlade s Nariadením vlády SR č. 21/2013 Z. z. z dlžnej sumy.

5.2 Dodávateľ nezodpovedá za porušenie, omeškanie alebo nesplnenie záväzku rámcovej dohody z dôvodu vyššej moci.

5.3 Pre účely tejto rámcovej dohody sa za vyššiu moc považujú prípady, „tzv. objektívne právne skutočnosti“,  ktoré nie sú závislé na stranách rámcovej dohody, ani ich strany rámcovej dohody nemôžu ovplyvniť, alebo v čase uzatvorenia rámcovej dohody pri zachovaní odbornej starostlivosti predvídať, napr. živelné pohromy atď. Pre vylúčenie akýchkoľvek pochybností, na účely rámcovej dohody, za vyššiu moc sa nepovažuje štrajk zamestnancov niektorej strany dohody alebo zmena ekonomických pomerov niektorej strany dohody alebo subdodávateľa. 
5.4    V prípade, že dodávateľ nepreukáže deklarovaný počet osobohodín ročne odpracovaných ZŤP osobami na základe rozhodného kritéria po uplynutí jedného roka, je povinný zaplatiť objednávateľovi zmluvnú pokutu vo výške 0,05% z ceny podľa bodu 3.2 Čl. III tejto rámcovej dohody. Zaplatenie zmluvnej pokuty nezbavuje dodávateľa povinnosti splniť si deklarovanú povinnosť v nasledujúcom roku. Splnenie tejto povinnosti bude objednávateľ posudzovať za každý rok samostatne.





Čl. VI
 UKONČENIE RÁMCOVEJ DOHODY

6.1 Táto rámcová dohoda  zanikne uplynutím doby, na ktorú bola uzavretá alebo vyčerpaním finančného limitu, uvedeného v Čl. III bod 3.2 tejto rámcovej dohody alebo vyčerpaním počtu stravovacích poukážok, podľa toho, ktorá skutočnosť nastane skôr. Rámcovú dohodu ako aj jednotlivé objednávky je možné ukončiť písomnou dohodou strán rámcovej dohody, písomným odstúpením od rámcovej dohody  niektorou  stranou dohody alebo písomnou výpoveďou objednávateľa.

6.2 V prípade zániku rámcovej dohody alebo objednávky dohodou  strán rámcovej dohody, táto zaniká dňom uvedeným v tejto dohode (ďalej len „deň zániku rámcovej dohody dohodou“). V tejto dohode sa upravia aj vzájomné nároky strán rámcovej dohody vzniknuté z plnenia povinností rámcovej dohody alebo z ich porušenia druhou  stranou rámcovej dohody ku dňu zániku rámcovej dohody  dohodou.

6.3 V prípade odstúpenia od rámcovej dohody alebo objednávky sa strany rámcovej dohody budú riadiť ustanoveniami § 344 a nasl. Obchodného zákonníka. Odstúpenie od rámcovej dohody alebo objednávky musí mať písomnú formu, musí byť doručené druhej strane rámcovej dohody (ktorá svoju povinnosť porušila) a jeho účinky nastávajú dňom doručenia strane rámcovej dohody, ktorá svoju povinnosť porušila.

6.4 Objednávateľ je oprávnený okamžite odstúpiť od tejto rámcovej dohody alebo objednávky v prípade podstatného porušenia rámcovej dohody dodávateľom. Na účely tejto rámcovej dohody sa za podstatné porušenie rámcovej dohody dodávateľom považuje najmä:

6.4.1 ak sa preukáže, že dodávateľ v rámci procesu verejného obstarávania predložil nepravdivé doklady alebo uviedol nepravdivé, neúplné alebo skreslené údaje;
6.4.2 ak je dodávateľ v omeškaní s dodanímn predmetu dohody v termíne stanovenom v jednotlivých  objednávkach viac ako dvakrát;
6.4.3 v prípade, ak dodávateľ poruší povinnosť uvedenú v Čl. IX bod 9.4 a 9.5 tejto rámcovej dohody;
6.4.4 v ďalších prípadoch uvedených v rámcovej dohode alebo ZVO.

6.5 Objednávateľ je oprávnený okamžite odstúpiť od rámcovej dohody tiež v prípade, ak dodávateľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok ako aj vtedy, ak existuje dôvodná obava, že plnenie záväzkov dodávateľa podľa tejto rámcovej dohody je vážne ohrozené.

6.6 V prípade nepodstatného porušenia rámcovej dohody sú  strany rámcovej dohody oprávnené od rámcovej dohody  alebo objednávky odstúpiť po márnom uplynutí primeranej lehoty stanovenej v písomnej výzve druhej strany rámcovej dohody na odstránenie konania v rozpore s rámcovou dohodou, prílohami a právnymi predpismi ako aj následkov takéhoto konania. Ak sa strany rámcovej dohody písomne nedohodnú inak, primeranou lehotou podľa predchádzajúcej vety je 10 dní.

6.7 V prípade, ak nastanú právne skutočnosti majúce za následok zmenu v právnom postavení dodávateľa (napr. vyhlásenie konkurzu, vstup do likvidácie, zmena  právnej formy, zmena v oprávneniach konať v mene dodávateľa) alebo akákoľvek iná zmena majúca priamy vplyv na plnenie  zo strany dodávateľa, je dodávateľ povinný oznámiť tieto skutočnosti objednávateľovi najneskôr do 10 kalendárnych dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od rámcovej dohody z dôvodu nepodstatného porušenia povinnosti. Za akúkoľvek inú zmenu sa považuje aj zmena bankového spojenia dodávateľa, pričom k tejto informácii predloží aj potvrdenie príslušnej banky.

6.8 Objednávateľ je oprávnený vypovedať rámcovú dohodu alebo objednávku bez uvedenia dôvodu. Výpoveď musí mať písomnú formu. Výpovedná lehota je jeden mesiac, a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená do sídla dodávateľa.

Čl. VII
KOMUNIKÁCIA A DORUČOVANIE

7.1 Ak nie je uvedené inak, všetky informácie, oznámenia alebo pokyny (vrátane objednávok) podľa alebo v súvislosti s touto rámcovou dohodou sa doručujú prostredníctvom kontaktných osôb. Zoznam kontaktných osôb objednávateľa je Prílohou č. 4 tejto rámcovej dohody. Zmena kontaktných osôb obidvoch strán rámcovej dohody musí byť vopred písomne oznámená druhej strane rámcovej dohody a písomne odsúhlasená druhou stranou rámcovej dohody, ktorej bola predmetná zmena oznámená.

7.2 Písomné podania adresované druhej strane rámcovej dohody budú považované za riadne podané a včas uskutočnené, ak budú doručené osobne, doporučene poštou alebo oficiálnou kuriérskou poštou, ak sa strany rámcovej dohody písomne nedohodnú inak. Písomné podanie pre strany tejto rámcovej dohody budú doručované na adresy uvedené v záhlaví tejto rámcovej dohody. Strany rámcovej dohody majú právo písomne určiť inú adresu na doručovanie písomných podaní a to bez povinnosti uzatvoriť dodatok k tejto rámcovej dohode. Táto zmena je účinná po uplynutí piatich (5) pracovných dní po doručení písomného oznámenia druhej strany rámcovej dohody. Strany rámcovej dohody sa dohodli, že písomnosť adresovaná druhej strane rámcovej dohody v súlade s touto rámcovou dohodou sa považuje za doručenú aj v prípade vrátenia nedoručenej zásielky odosielateľovi uplynutím tretieho (3) dňa odo dňa vrátenia nedoručenej zásielky druhej strane rámcovej dohody, a to aj vtedy, ak sa adresát o tom nedozvie.

7.3 Strany rámcovej dohody sa dohodli, že riadne doručenie podľa predchádzajúceho bodu sa považuje aj doručenie informácie (pokyn, objednávka, stornovanie objednávky a pod.) prostredníctvom e-mailových adries uvedených v bode 7.1 tohto článku rámcovej dohody, avšak iba za predpokladu, že doručenie a e-mailovú adresu druhá strana rámcovej dohody potvrdí odoslaním potvrdzujúceho e-mailu odosielateľovi.

Čl. VIII
OSTATNÉ USTANOVENIA

8.1 Dodávateľ nesmie predmet rámcovej dohody podľa tejto rámcovej dohody ako celok odovzdať na vykonanie inému subjektu. Časť predmetu rámcovej dohody môže dodávateľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí Prílohu č. 3 tejto rámcovej dohody. Súhlas objednávateľa s vykonaním predmetu rámcovej dohody prostredníctvom subdodávateľa nezbavuje dodávateľa povinnosti a zodpovednosti za všetky práce a činnosti subdodávateľa.

8.2 Ak sa na dodávateľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“), potom je dodávateľ, ako aj jeho subdodávatelia, povinný dodržať túto povinnosť po celú dobu trvania tejto rámcovej dohody, pričom dodávateľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti dodávateľa podľa predchádzajúcej vety je objednávateľ oprávnený od rámcovej dohody odstúpiť v okamihu, kedy sa o tomto porušení dozvedel. Ak v súvislosti s porušením vyššie uvedenej povinnosti uloží príslušný orgán objednávateľovi akúkoľvek sankciu, dodávateľ je povinný túto sankciu mu v plnej výške nahradiť.

8.3 Počas trvania tejto rámcovej dohody je dodávateľ oprávnený zmeniť subdodávateľa uvedeného v prílohe rámcovej dohody výlučne na základe dodatku k tejto rámcovej dohode. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať dodávateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované plnenie konkrétnym subdodávateľom na predchádzajúcich zákazkách, nesplnenie podmienok pre výmenu subdodávateľa atď.). Dodávateľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať  povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.

8.4 Dodávateľ vyhlasuje, že Príloha č. 3 k tejto rámcovej dohode obsahuje aktuálne a úplné údaje v zmysle ustanovenia § 41 ods. 3, 4 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „Údaje“). Zmenu Údajov akéhokoľvek aktuálneho subdodávateľa je dodávateľ povinný bezodkladne písomne oznámiť objednávateľovi, pričom strany rámcovej dohody sa výslovne dohodli, že na zmenu Údajov nie je potrebné uzatvoriť dodatok k rámcovej dohode. V prípade nesplnenia povinnosti  dodávateľa v zmysle predchádzajúcej vety má objednávateľ nárok na pokutu vo výške 100,- Eur za každý neoznámený zmenený údaj, ako aj náhradu škody, ktorá objednávateľovi v tejto súvislosti vznikne. V dodatku k rámcovej dohode, ktorým sa mení pôvodný subdodávateľ, je dodávateľ povinný uviesť aktuálne a úplné Údaje nového subdodávateľa.

8.5 V prípade, ak dodávateľ preukazoval splnenie podmienok účasti podľa § 33 ZVO inou osobou, je povinný pri plnení rámcovej dohody skutočne používať zdroje osoby, ktorej postavenie využil na preukázanie finančného a ekonomického postavenia. V prípade, ak dodávateľ preukazoval splnenie podmienok účasti podľa § 34 ZVO inou osobou, je povinný pri plnení rámcovej dohody skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti.

8.6 Dodávateľ sa zaväzuje, že nebude v súvislosti s predmetom rámcovej dohody v súvislosti s vykonávaním činnosti, ktorá je predmetom rámcovej dohody zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon o nelegálnej práci“), v spojení so zákonom č. 311/2001 Z. z. Zákonník práce, zákonom č. 513/1991 Zb. Obchodný zákonník, zákonom č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákonom č. 461/2003 Z. z. o sociálnom poistení, zákonom č. 404/2011 Z. z. o pobyte cudzincov a o zmene a doplnení niektorých zákonov, zákona č. 69/2026 Z. z. o medzinárodnej ochrane a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.

8.7 V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t. j. porušenie zákazu prijať prácu alebo službu, ktorú objednávateľovi na základe rámcovej dohody dodáva alebo poskytuje dodávateľ prostredníctvom fyzickej osoby, ktorú nelegálne zamestnáva, v nadväznosti na čo bude objednávateľovi uložená pokuta, ktorú objednávateľ uhradí, objednávateľ si uplatní jej náhradu u dodávateľa a dodávateľ sa zaväzuje túto pokutu objednávateľovi nahradiť.

8.8 [bookmark: _Hlk239064258]Dodávateľ prehlasuje, že pri plnení predmetu tejto rámcovej dohody sa riadi zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Úspešný uchádzač je povinný uzavrieť s objednávateľom zmluvu o spracovaní osobných údajov.

Čl. IX
 ZÁVEREČNÉ USTANOVENIA

9.1 Táto rámcová dohoda nadobúda platnosť dňom jej podpísania stranami rámcovej dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.

9.2 Pre práva a povinnosti strán rámcovej dohody touto rámcovou dohodou výslovne neupravené platia ustanovenia Obchodného zákonníka a súvisiacich právnych predpisov Slovenskej republiky. Strany rámcovej dohody sa dohodli, že v prípade vzniku sporov strán rámcovej dohody týkajúcich  sa tejto rámcovej dohody a jej aplikácie, ak sa ich nepodarí urovnať iným spôsobom a jednou zo strán rámcovej dohody je zahraničný subjekt je daná právomoc súdov Slovenskej republiky.

9.3 Meniť alebo dopĺňať ustanovenia tejto rámcovej dohody je možné  len písomnými číslovanými  dodatkami. Dodatky k rámcovej dohode musia byť podpísané oprávnenými zástupcami strán rámcovej dohody, pričom podpisy musia byť na tej istej listine, v opačnom prípade sa má za to, že k uzatvoreniu dodatku k rámcovej dohode nedošlo.

9.4 Dodávateľ nie je oprávnený postúpiť akékoľvek pohľadávky (práva) vyplývajúce z tejto rámcovej dohody na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto rámcovej dohody bez predchádzajúceho písomného súhlasu objednávateľa.

9.5 V prípade, že dodávateľ je združenie bez právnej subjektivity, účastníci rámcovej dohody na strane dodávateľa sa nemôžu zmeniť bez predchádzajúceho písomného súhlasu objednávateľa. Porušenie povinností podľa tohto bodu zo strany dodávateľa sa považuje za podstatné porušenie rámcovej dohody a oprávňuje objednávateľa od rámcovej dohody odstúpiť. Nárok objednávateľa na náhradu škody tým nie je dotknutý.

9.6 Rámcová dohoda je vyhotovená v piatich (5) vyhotoveniach, z ktorých tri (3) vyhotovenia sú určené pre objednávateľa a dve (2) vyhotovenia pre dodávateľa.

9.7 Neoddeliteľnou súčasťou tejto rámcovej dohody sú nasledujúce prílohy:
Príloha č. 1 – Opis predmetu zákazky
Príloha č. 2 – Špecifikácia ceny 
Príloha č. 3 – Zoznam subdodávateľov a podiel subdodávok
Príloha č. 4 – Zoznam pracovísk a kontaktných osôb objednávateľa
Príloha č. 5 – Preberací protokol

9.8 Súčasťou rámcovej dohody je aj súťažné podklady, ponuka dodávateľa a vysvetlenia súťažných podkladov. V prípade, ak vysvetlenia súťažných podkladov menia alebo dopĺňajú ustanovenia rámcovej dohody, v takom prípade majú pred týmito ustanoveniami rámcovej dohody prednosť a platia vysvetlenia súťažných podkladov.

9.9 Strany rámcovej dohody vyhlasujú, že sa s obsahom rámcovej dohody oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.

V Bratislave, dňa:	V ......................, dňa:

Dodávateľ: 	Objednávateľ:


		

.................... 
....................



	
	
Národná diaľničná spoločnosť, a. s.
Ing. Filip Macháček
predseda predstavenstva
a generálny riaditeľ




Národná diaľničná spoločnosť, a. s.
Ing. Július Mihálik 
člen predstavenstva



